stanford-oval/wikipedia huggingface dataset:
Belvì

| Belvì (Brebì) |
| --- | --- |
 Sijainti Nuoron maakunnassa
 Belvì
 Koordinaatit: 39.960°0′0″N, 9.184°0′0″E 
Valtio:   Italia
Alue:  Sardinia
Maakunta:  Nuoro
Pinta-ala:  
 – Kokonaispinta-ala:  18,10 km²
Korkeus:  787 m
Väkiluku:  634
Aikavyöhyke:  UTC+1
 – Kesäaika:  UTC+2
Postinumero:  08030
Suuntanumero(t):    0784
Rekisterikilpi:  NU
 
 http://www.comune.belvi.nu.it/ 
Infobox OKVirheellinen NIMI-arvo: 
Belvì (sardiksi Brebì) on kaupunki ja kunta Italiassa Sardinian hallintoalueella Nuoron maakunnassa. Kunnassa on arviolta 634 asukasta (vuonna 2016) ja sen pinta-ala on 18,10 neliökilometriä. Se sijaitsee 787 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Belvì Wikimedia Commonsissa
Nuoron maakunta
Aritzo | Arzana | Atzara | Austis | Bari Sardo | Baunei | Belvì | Birori | Bitti | Bolotana | Borore | Bortigali | Cardedu | Desulo | Dorgali | Dualchi | Elini | Fonni | Gadoni | Gairo | Galtellì | Gavoi | Girasole | Ilbono | Irgoli | Jerzu | Lanusei | Lei | Loceri | Loculi | Lodine | Lodè | Lotzorai | Lula | Macomer | Mamoiada | Meana Sardo | Noragugume | Nuoro | Oliena | Ollolai | Olzai | Onanì | Onifai | Oniferi | Orani | Orgosolo | Orosei | Orotelli | Ortueri | Orune | Osidda | Osini | Ottana | Ovodda | Perdasdefogu | Posada | Sarule | Silanus | Sindia | Siniscola | Sorgono | Talana | Tertenia | Teti | Tiana | Tonara | Torpè | Tortolì | Triei | Ulassai | Urzulei | Ussassai | Villagrande Strisaili
Badrinath Ki Dulhania

| Badrinath Ki Dulhania |
| --- | --- |

Ohjaaja:  Shashank Khaitan
Käsikirjoittaja:  Shashank Khaitan
Tuottaja:   Hiroo Yash Johar  Karan Johar  Apoorva Mehta 
Säveltäjä:   Akhil Sachdeva  Tanishk Bagchi  Amaal Mallik 
Kuvaaja:  Neha Parti Matiyani
Leikkaaja:  Manan Sagar
Pääosat:  Varun Dhawan Alia Bhatt
Valmistustiedot
Valmistusmaa:  Intia
Tuotantoyhtiö:  Dharma Productions
Levittäjä:  Star Studios
Ensi-ilta:  10. maaliskuuta 2017
Kesto:  139 min
Alkuperäiskieli:  hindi
Aiheesta muualla
IMDb 
AllMovie
Infobox OKNimi-testi OK: 
Badrinath Ki Dulhania (hindiksi बद्रीनाथ की दुल्हनिया, Badrīnāth kī Dulhaniyā; suomeksi ”Badrinathin morsian”) on vuonna 2017 ensi-iltansa saanut intialainen hindinkielinen romanttinen komediaelokuva, jonka on ohjannut Shashank Khaitan ja tuottanut Hiroo Yash Johar, Karan Johar ja Apoorva Mehta. Se on hengellinen jatko-osa vuoden 2014 elokuvalle Humpty Sharma Ki Dulhania. Päärooleja näyttelevät Varun Dhawan ja Alia Bhatt. Elokuva seuraa tarinaa Intian maaseudulta kotoisin olevasta itsenäisestä lentoemännästä, joka kieltäytyy mukautumasta sovinistisen sulhasensa patriarkaalisiin odotuksiin.
Näyttelijät

| 0 | 1 | 2 |
| --- | --- | --- |
|  Varun Dhawan  | … |  Badrinath ”Badri” Bansal    |
|  Alia Bhatt  | … |  Vaidehi Trivedi   |
|  Rituraj Singh  | … |  Ambarnath ”Ambar” Bansal   |
|  Yash Sinha  | … |  Aloknath ”Alok” Bansal   |
|  Shweta Basu Prasad  | … |  Urmila Shukla Bansal   |
|  Swanand Kirkire  | … |  Mayank Trivedi   |
|  Kanupriya Pandit  | … |  Manasvi Trivedi   |
|  Sahil Vaid  | … |  Somdev Mishra   |
|  Sukhmani Lamba  | … |  Kritika Mishra (o.s. Trivedi)   |
|  Aparshakti Khurana  | … |  Bhushan Mishra   |
|  Rajendra Sethi  | … |  Jitendra Mishra   |
|  Aakanksha Singh  | … |  Kiran Kakkar   |
|  Gaurav Pandey  | … |  Gurmeet Singh Lamba   |
|  Gauahar Khan  | … |  Laxmi Shankar   |
|  Atul Narang  | … |  Sagar   |
Soundtrack

|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Laulaja(t) | Kesto |  |  |  |  |
| 1. | ”Aashiq Surrender Hua” | Shabbir Ahmed | Amaal Mallik | Amaal Mallik, Shreya Ghoshal | 4.10 |  |  |  |  |
| 2. | ”Roke Na Ruke Naina” | Kumaar | Amaal Mallik | Arijit Singh | 4.39 |  |  |  |  |
| 3. | ”Humsafar” | Akhil Sachdeva | Akhil Sachdeva | Akhil Sachdeva, Mansheel Gujral | 4.29 |  |  |  |  |
| 4. | ”Badri Ki Dulhania (Title Track)” | Shabbir Ahmed | Tanishk Bagchi | Dev Negi, Neha Kakkar, Monali Thakur, Ikka | 3.27 |  |  |  |  |
| 5. | ”Tamma Tamma Again” | Badshah, Indeevar | Tanishk Bagchi | Bappi Lahiri, Anuradha Paudwal, Badshah | 3.19 |  |  |  |  |
| 6. | ”Humsafar” (Alia’s Version)  | Akhil Sachdeva | Akhil Sachdeva | Alia Bhatt, Akhil Sachdeva | 2.50 |  |  |  |  |
|  |  |  |  |  | 22.54 |  |  |  |  |
Vastaanotto

Box Office India julisti Badrinath Ki Dulhanian yli 1,9 miljardin rupian tuotollaan ”superhitiksi”.
Aiheesta muualla

Badrinath Ki Dulhania Internet Movie Databasessa (englanniksi)
Badrinath Ki Dulhania AllMoviessa. (englanniksi)
Austin Carlile

| Austin Carlile |
| --- | --- |
 Austin Carlile Of Mice & Menin konsertissa vuonna 2014.
Henkilötiedot
Syntynyt: 27. syyskuuta 1987 (ikä 37)
Ammatti:  laulaja
Muusikko
Laulukielet:  englanti
Aktiivisena:  2005–
Tyylilajit:  metalcore, nu-metal, post-hardcore
Soittimet:  laulu, kitara, piano, musiikkiohjelmointi
Yhtyeet:  Attack Attack!, Of Mice & Men, Call It Even
Levy-yhtiöt:  Rise Records
Aiheesta muualla
www.austincarlile.com
  [ Muokkaa Wikidatassa ] [ ohje ]  
Austin Robert Carlile (s. 27. syyskuuta 1987) on yhdysvaltalainen muusikko, joka on kotoisin Floridan Pensacolasta. Carlile tunnetaan Attack Attack! -nimisen metalcore-yhtyeen perustajana ja solistina, sekä urastaan metalcore-yhtye Of Mice & Menin päälaulajana.
Musiikkiura > Call It Even (2005–2006)

Carlile aloitti musiikiuransa yhtyeessä Call It Even vuonna 2005 opiskelutoverinsa kanssa. Heidän ensimmäinen julkaistu kappaleensa oli ”Superman Is Real”.
Musiikkiura > Attack Attack! (2007–2008)

Carlile perusti yhtyeen Attack Attack! Ricky Lorzin, Andrew Whiringin, Nick Whiten ja Andrew Wetzelin kanssa vuonna 2007. Carlile erotettiin yhtyeestä kesken kiertueen henkilökohtaisten vaikeuksiensa ja terveydentilansa takia vuonna 2008.
Musiikkiura > Of Mice & Men (2009–2016)

Melkein heti erottamisensa jälkeen Carlile aloitti uuden projektinsa ja perusti yhtyeen Of Mice & Men ex-basisti Jaxin Hallin kanssa. Yhtyeen ensimmäinen julkaisu oli Seven Thousand Miles For What? Yhtye myös teki coverin Lady Gagan kappaleesta ”Poker Face”. Carlile ei pystynyt osallistumaan yhtyeen kiertueelle vuonna 2010, koska hän päätyi terveydentilansa takia sydänleikkaukseen. Sky Eats Airplanen Jerry Roush tuurasi häntä kiertueella.
Carlile palasi yhtyeeseen 3. tammikuuta 2011.
Carlile esitti kappaleen ”O.C.D” marraskuussa 2012 Mitch Luckerin muistotilaisuudessa Ending is the Beginning.
30. joulukuuta 2016 Carlile ilmoitti jättävänsä Of Mice & Menin terveyssyistä.   Carlile aikoo jatkaa musiikin kirjoittamista ja laulamista, kun hän tulee parempaan kuntoon.
Diskografia

Call It Even
Over And Done EP (2006)
Attack Attack!
If Guns Are Outlawed, Can We Use Swords? (2008)
Someday Came Suddenly (2008,  Rise Records)
Of Mice & Men
Of Mice & Men (2010,  Rise)
The Flood (2011,  Rise)
Restoring Force (2014,  Rise)
Aiheesta muualla

Of Mice & Menin virallinen kotisivu (englanniksi)
Bernard (sukunimi)

Bernard on muun muassa seuraavien henkilöiden sukunimi
Alain Bernard (s. 1983), ranskalainen uimari ja olympiamitalisti
Andreas Bernard (s. 1990), italialainen jääkiekkomaalivahti
Carlos Bernard (s. 1962), yhdysvaltalainen näyttelijä
Catherine Bernard (1662–1712), ranskalainen kirjailija
Claude Bernard (1813–1878), ranskalainen fysiologi
Émile Bernard (1868–1941), ranskalainen jälki-impressionistinen taidemaalari ja kirjailija
Marvin Bernard eli Tony Yayo (s. 1978), yhdysvaltalainen rap-artisti
Noël Bernard (aik. Bercovici, 1925–1981), romanialainen toimittaja
Philip Bernard, brittiläinen vapaapainija ja olympiamitalisti
Raymond Bernard (1891–1977), ranskalainen elokuvaohjaaja, käsikirjoittaja ja näyttelijä
Tristan Bernard (oik. Paul Bernard, 1866–1947), ranskalainen näytelmäkirjailija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Black Ingvars

Black Ingvars on ruotsalainen humoristinen heavy metal-yhtye. Se on tunnettu cover-versioista pop-, joulu-, gospel- ja lastenlauluista.
Diskografia

1995 - Earcandy Six
1995 - Earcandy Five
1997 - Sjung Och Var Glad Med Black-Ingvars
1998 - Schlager Metal
1999 - Heaven Metal
2000 - Kids Superhits
2001 - The Very Best of dansbands hårdrock
2002 - Sjung Och Var Glad Med Black-Ingvars 2
Bluegrass (alue)

Kentuckyn alueita.
Bluegrass on alue Yhdysvalloissa, Kentuckyn osavaltiossa. Se on osavaltion parasta maanviljelysseutua ja asutettiin siksi ensimmäisenä. "Sinistä ruohoa" tarkoittavan nimensä se on saanut alueella yleisenä kasvavasta, sinertävänsävyisestä  niittynurmikasta. Siitä tuli tunnettu hevostenkasvatusalue: niittynurmikka pumppaa maaperästä kalsiumia joka vahvistaa hevosten luita.
Nykyisin noin puolet Kentuckyn asukkaista asuu bluegrass-alueella. Sen  suurimpia kaupunkeja ovat Louisville ja Lexington.
Bernard Agré

Bernard Agré (2. maaliskuuta 1926 Monga – 9. kesäkuuta 2014 Pariisi, Ranska) oli norsunluurannikkolainen roomalaiskatolinen arkkipiispa ja kardinaali. Hänet vihki papiksi Jean-Baptiste Boivin 20. heinäkuuta 1953. Hänet nimitettiin Manin hiippakunnan piispaksi 8. kesäkuuta 1968, ja piispaksi vihkiminen seurasi 3. lokakuuta. Pääkonsekraattorina toimi Bernard Yago, jota avustivat Bernardin Gantin ja Guy-Marie-Joseph Riobé.
Agré sai 6. maaliskuuta 1992 nimityksen Yamoussoukron hiippakunnan piispaksi ja 19. joulukuuta 1994 Abidjanin arkkihiippakunnan arkkipiispaksi. Hänestä tuli kardinaali 21. helmikuuta 2001, jolloin hänet nimitettiin San Giovanni Crisostomo a Monte Sacro Alton kardinaalipapiksi.
Agré osallistui vuoden 2005 konklaaviin. Hän jäi eläkkeelle 2. toukokuuta 2006.
Bad Kissingenin piirikunta

Bad Kissingenin piirikunta (saks. Landkreis Bad Kissingen) on piirikunta Unterfrankenin hallintopiirissä Baijerin osavaltiossa Saksassa. Piirikunnan pinta-ala on 1 137 neliökilometriä, ja siihen kuuluu 26 kuntaa. Vuoden 2020 lopussa piirikunnassa oli 103 169 asukasta. Piirikunnan keskus on Bad Kissingen, joka on piirikunnan suurin kaupunki.
Bad Kissingenin piirikunta ja sen kunnat.
Aiheesta muualla

Kuvia tai muita tiedostoja aiheesta Bad Kissingenin piirikunta Wikimedia Commonsissa
Piirikunnan verkkosivut (saksaksi)
Baijerin piirikunnat ja kaupunkipiirit
Aichach-Friedberg
Altötting
Amberg
Amberg-Sulzbach
Ansbachin piirikunta
Ansbach
Aschaffenburgin piirikunta
Aschaffenburg
Augsburgin piirikunta
Augsburg
Bad Kissingen
Bad Tölz-Wolfratshausen
Bambergin piirikunta
Bamberg
Bayreuthin piirikunta
Bayreuth
Berchtesgadener Land
Cham
Coburgin piirikunta
Coburg
Dachau
Deggendorf
Dillingen an der Donau
Dingolfing-Landau
Donau-Ries
Ebersberg
Eichtätt
Erding
Erlangen
Erlangen-Höchstadt
Forchheim
Freising
Freyung-Grafenau
Fürstenfeldbruck
Fürthin piirikunta
Fürth
Garmisch-Partenkirchenin piirikunta
Günzburg
Haßberge
Hofin piirikunta
Hof
Ingolstadt
Kaufbeuren
Kelheim
Kempten
Kitzingen
Kronach
Kulmbach
Landsberg am Lech
Landshutin piirikunta
Landshut
Lichtenfels
Lindau
Main-Spessart
Memmingen
Miesbach
Miltenberg
Mühldorf am Inn
Münchenin piirikunta
München
Neuburg-Schrobenhausen
Neumarkt in der Oberpfalz
Neustadt an der Aisch-Bad Windsheim
Neustadt an der Waldnaabin piirikunta
Neu-Ulm
Nürnberg
Nürnberger Land
Oberallgäu
Ostallgäu
Passaun piirikunta
Passau
Pfaffenhofen an der Ilm
Regen
Regensburgin piirikunta
Regensburg
Rhön-Grabfeld
Rosenheimin piirikunta
Rosenheim
Roth
Rottal-Inn
Schwabach
Schwandorf
Schweinfurtin piirikunta
Schweinfurt
Starnberg
Straubing
Straubing-Bogen
Tirschenreuth
Traunstein
Unterallgäu
Weiden in der Oberpfalz
Weilhelm-Schongau
Weißenburg-Gunzenhausen
Wunsiedel im Fichtelgebirge
Würzburgin piirikunta
Würzburg
Beasts of No Nation (elokuva)

| Beasts of No Nation |
| --- | --- |

Ohjaaja:  Cary Joji Fukunaga
Käsikirjoittaja:  Cary Joji Fukunaga
Tuottaja:   Cary Joji Fukunaga  Daniela Taplin Lundberg  Riva Marker  Amy Kaufman 
Säveltäjä:  Dan Romer
Kuvaaja:  Cary Joji Fukunaga
Leikkaaja:   Mikkel E.G. Nielsen  Pete Beaudreau 
Pääosat:   Abraham Attah  Idris Elba   Ama K. Abebrese  Greg Kinnear  Kobina Amissa-Sam  Emmanuel Nii Adom Quaye  Jude Akuwudike 
Valmistustiedot
Valmistusmaa:  Yhdysvallat
Tuotantoyhtiö:  Netflix
Levittäjä:  Netflix
Ensi-ilta:  2015
Kesto:  137 min
Alkuperäiskieli:  englanti, twi
Budjetti:  6 000 000 dollaria
Tuotto:  90 777
Aiheesta muualla
IMDb 
AllMovie
Infobox OKNimi-testi OK: 
Beasts of No Nation on vuonna 2015 ensi-iltansa saanut yhdysvaltalainen sotaelokuva, jonka on ohjannut Cary Joji Fukunaga. Juoni käsittelee länsiafrikkalaisen lapsisotilaan Agun (Abraham Atta) tarinaa nimeämättömän maan sisällissodan aikana. Tarina perustuu osittain Uzodinma Iwealan kirjaan Beasts of No Nation (2005). Elokuva julkaistiin Netflixin-palvelussa.
Juoni

Tarinan päähenkilö Agu (Abraham Atta) on länsiafrikkalaisessa pikkukylässä asuva poika. Hän asuu vanhempiensa, vanhemman veljensä ja kahden muun sisaruksen kanssa nimeämättömässä maassa, joka käy parhaillaan sisällissotaa. Kapinallisjoukkojen asemiehet ajavat lähestyessään kylän asukkaat maan pääkaupunkia kohti. Agun isä (Kobina Amissa-Sam) saa järjestettyä vaimolleen (Ama K. Abebrese) ja perheen nuorimmalle lapselle (Vera Nyarkoah Antwi) kyydin pääkaupunkiin, mutta joutuu jäämään Agun ja tämän vanhemman veljen (Francis Weddey) kanssa kylään. Hallituksen joukot torjuvat kapinallisten hyökkäyksen, mutta kylän asukkaita epäillään nyt näiden tukijoiksi. Asukkaat kootaan teloitettaviksi, mutta Agun isä käskee juuri ajoissa poikiaan pakenemaan. Viidakkoon paetessaan Agun veli surmataan. Agu itse värvätään lapsisotilaaksi kapinallisiin, jotka esiintyvät nimellä NDF. NDF:n paikallisen pataljoonan johtaja (Idris Elba) kouluttaa Agua ja tämä ystävystyy mykän lapsisotilaan kanssa nimeltä Strika (Emmanuel Nii Adom Quaye).
Agu ja Strika ottavat osaa taisteluihin kapinallisten vallatessa kyliä. Taisteluiden lomassa surmataan siviilejä. Taisteluissa kunnostautuneet Agu ja Strika kutsutaan tapaamaan NDF:n päällikköä nimeltä Dada Goodblood (Jude Akuwudike). Muut sotilaat ovat bordellissa, jossa yksi prostituoiduista ampuu ja haavoittaa pataljoonan komentajaa. Pataljoonan komentaja päättää kostoksi surmata bordellin naiset ja tuhota kylän. Tämän jälkeen pataljoona pakoilee NDF:n joukkoja, sekä nyt myös YK:n joukkoja. Strika kuolee väijytyksessä ja muita kapinallisia kuolee ilmaiskuissa. Pataljoonan selviytyneet saapuvat kultakaivokselle. Pataljoonan ammukset ovat lopussa ja sotilaat alkavat vaatia antautumista. Agu saa tämän lopulta taivuteltua hyväksymään antautumisen. Kapinallissotilaat hylkäävät raivoavan päällikkönsä ja antautuvat YK:n joukoille. Lapsisotilaat lähetetään lähetysaseman koululle, jossa Agua vaivaavat hänen tekemänsä julmuudet. Puhuttuaan lähetysaseman työntekijän (Gifty Mawena Sossavi) kanssa hän liittyy kuitenkin elokuvan päätteeksi muiden lasten kanssa leikkimään merenrannalla.
Tuotanto

Elokuvan ohjaaja Cary Joji Fukunaga oli ennen elokuvan tekoa kiinnostunut lapsisotilaiden kohtalosta Länsi-Afrikan sisällissodissa. Hän oli muun muassa matkustanut Sierra Leoneen vuonna 2003. Itse elokuvan innoitti Uzodinma Iwealan kirja Beasts of No Nation (2005). Focus Features hankki kirjan elokuvaoikeudet vuonna 2006 ja Fukunaga kirjoitti elokuvan käsikirjoituksen sen ja narratiivista kertovan Joseph Campbellin teoksen 12 Stages of The Hero’s Journey perusteella. Itse elokuvan kuvauksiin kului vielä kahdeksan vuotta. Rahoitusta saatiin Red Crown Productions, Primary Productions, Parliament of Owls, Participant Media ja Mammoth Entertainment -yhtiöiltä. Elokuvan budjetti oli lopulta 6 miljoonaa Yhdysvaltain dollaria.
Elokuvan tuottajat halusivat kuvauttaa elokuvan Etelä-Afrikassa, josta oltaisiin saatu esimerkiksi verohelpotuksia elokuvan tekijöille. Fukunagan vaatimuksesta elokuva kuvattiin kuitenkin lopulta Ghanassa. Kuvauspaikat sijaitsivat syrjäseudulla Koforiduassa ja Ezile Bayssä Ghanan itäosassa. Kuvauksia vaikeuttivat muun muassa monsuunisateet, malaria, henkilöstön pidätykset ja kuvausvälineiden varastelu. Idris Elba oli lähes pudota eräältä kalliolta kuvausten aikana.
Vastaanotto

Netflix osti elokuvan esitysoikeudet 12 miljoonan dollarin hintaan. Elokuva julkaistiin Netflixin nettipalvelussa. Samaan aikaan 17.–18. lokakuuta 2015 elokuvaa esitettiin myös rajallisessa määrässä elokuvateattereita. Esitysten tarkoituksena oli saada elokuva harkittavaksi Oscar-ehdokkaaksi. Lipputuloina elokuva tuotti vain 90 777 dollaria, mutta tarkoituksena oli ollut alun perinkin esittää sitä pääasiassa vain Netflixin nettipalvelun kautta. Netflixin nettipalvelussa elokuva keräsi noin 3 miljoonaa katselukertaa. Oscar-ehdokkuutta elokuva ei saanut, mutta se keräsi useita muita palkintoja. Kriitikoilta elokuva sai pääosin hyvän vastaanoton. Tietyt tahot esittivät myös kritiikkiä, kuten syytteitä yleisten stereotypioiden levittämisestä ja Afrikan konfliktien laajemman analyysin puutteesta.
Deontay Wilder

| Deontay Wilder |
| --- | --- |

Henkilötiedot
Koko nimi:  Deontay Leshun Wilder
Syntynyt: 22. lokakuuta 1985 Tuscaloosa, Alabama
Kansalaisuus:   Yhdysvallat
Nyrkkeilijä
Lempinimi:  The Bronze Bomber
Pituus:  202  cm
Paino:  105 kg
Painoluokka:  raskassarja
Kätisyys:  oikeakätinen (orthodox)
Ammattilaistilastot
Ottelut:  46
Voitot:  43
– tyrmäysvoitot:  42
Tappiot:  2
Ratkaisemattomat:  1
Ei tuomiota/ mitätöity:  0
Aiheesta muualla
deontaywilder.com
| Mitalit> Maa:  Yhdysvallat.Miesten nyrkkeily. Olympialaiset  | Mitalit> Maa:  Yhdysvallat.Miesten nyrkkeily. Olympialaiset  | Mitalit> Maa:  Yhdysvallat.Miesten nyrkkeily. Olympialaiset  | Maa:  Yhdysvallat> Miesten nyrkkeily. |
| --- | --- | --- | --- |
|  Pronssia | Peking 2008 | Raskassarja (91 kg) |  |
Deontay Leshun Wilder (s. 22. lokakuuta 1985 Tuscaloosa, Alabama) on yhdysvaltalainen raskaansarjan ammattilaisnyrkkeilijä.
Wilder voitti 17. tammikuuta 2015 WBC-liiton MM-titteliottelussa kanadalaisen Bermane Stivernen yksimielisellä pistevoitolla. Hänestä tuli ensimmäinen yhdysvaltalainen raskaan sarjan maailmanmestari sitten Shannon Briggsin, joka menetti tittelinsä kesäkuussa 2007.
Stiverne-ottelu oli myös Wilderin vuonna 2008 alkaneen ammattilaisuran ensimmäinen ottelu, joka ei päättynyt keskeytykseen. Kaikki aiemmat 32 ammattilaisotteluaan hän oli voittanut jo ennen tuomariston päätöstä.
Wilder puolusti mestaruuttaan 1. joulukuuta 2018 Los Angelesissa Tyson Furya vastaan ja ottelu päättyi ratkaisemattomaan, jolla tuomiolla Wilder säilytti mestaruutensa. Tuomarien pisteet olivat 115–111, 110–114 ja 113–113. Wilder löi ottelun aikana Furyn kahdesti lattiaan. Wilder ja Fury ottelivat uudelleen 22. helmikuuta 2020 ja 9. lokakuuta 2021. Fury voitti molemmat ottelut ja WBC-liiton maailmanmestarin tittelin.
Wilderin amatööriuran suurin saavutus oli olympiapronssi Pekingin olympialaisissa 2008. Wilder on kertonut nuorempana ihailleensa Muhammad Alia ja Thomas Hearnsia.
Wilder pidätettiin 14. kesäkuuta 2017 marihuanan hallussapidosta Tuscaloosassa Yhdysvalloissa.
Wilderin voitti 15. lokakuuta 2022 Barclay Centerissä New Yorkissa suomalaisen Robert Heleniuksen 12-eräiseksi suunnitellun ottelun ensimmäisessä erässä tyrmäyksellä ajassa 2.57.
Bad Meets Evil

| Bad Meets Evil |
| --- | --- |

Henkilötiedot
Muusikko
Aktiivisena:  1998-2002, 2010-
Tyylilajit:  rap, hip hop
Levy-yhtiöt:  Game Recordings Shady Records Interscope Records
  [ Muokkaa Wikidatassa ] [ ohje ]  
Bad Meets Evil on yhdysvaltalainen rapduo johon kuuluvat Royce da 5'9" (oik. Ryan Montgomery) sekä Eminem (oik. Marshall Bruce Mathers III). Duo tunnetaan muun muassa Eminemin ensimmäiseltä menestyslevyltä The Slim Shady LP,  jolla on heidän kappaleensa " Bad Meets Evil" sekä EP:ltä Hell: The Sequel.


Ennen hajoamistaan duo äänitti monia underground kappaleita, joista esimerkiksi yksi on kappale "Renegade", joka lopulta päätyi Jay-Z:n The Blueprint levylle. Kappaleessa Royce da 5'9" korvattiin Jay-Z:llä.
Heidän kappaleensa on muun muassa Scary Movie elokuvassa. 
Bad Meets Evil hajosi 2000-luvun alussa.
Vuonna 2010 he sopivat riitansa ja levyttivät EP:n Hell: The Sequel, joka nousi julkaisupäivänään Yhdysvaltojen listaykköseksi. Uudelta levyltä on julkaistu tähän mennessä kaksi musiikkivideota Lighters ja Fast Lane.
Diskografia > EP:t

Hell: The Sequel (2011)
Diskografia > Singlet

Nuttin' to Do (1999)
Scary Movies (1999)
Fast Lane (2011)
Lighters (Bruno Marsin kanssa) (2011)
Boulanger

Boulanger on leipuria tarkoittava ranskan kielen sana, joka esiintyy myös sukunimenä. Tunnettuja Boulanger-nimisiä ovat:
Daniel Boulanger (1922–2014), ranskalainen kirjailija
Georges Boulanger (1837–1891), ranskalainen kenraali
Georges Boulanger (1893–1958), romanialainen säveltäjä ja viulisti
Lili Boulanger (oik. Marie-Juliette Olga Boulanger, 1893–1918), ranskalainen säveltäjä
Nadia Boulanger (1887–1979), ranskalainen säveltäjä
René Boulanger (1895–1949), ranskalainen voimistelija
La Boulangère de Monceau on Éric Rohmerin lyhytelokuva vuodelta 1962
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Boulanger”, voi hakea sivunnimihaulla, laajalla sivunnimihaulla tai tekstihaulla.
Bedivere

Aubrey Beardsley, How Sir Bedivere Cast the Sword Excalibur into the Water. 1894.
Bedivere (kymriksi Bedwyr, ransk. Bédoier, myös Bedevere) on yksi kuningas Arthurin pyöreän pöydän ritareista. Hän on se, joka palautti Excaliburin Järven neidolle. Hän toimi Arthurin marsalkkana. Sir Lucan oli hänen veljensä ja Griflet hänen serkkunsa.
Walesilaisessa perinteessä

Bedivere esiintyy useissa varhaisissa walesilaisissa teksteissä, joissa häntä kutsutaan nimellä Bedwyr Bedrydant ("Täydellisten jänteiden Bedwyr"). Hänen sanotaan olevan komea, yksikätinen ritari Arthurin palveluksessa. Hänen isänsä nimi on Pedrawd tai Bedrawd, ja hänen lapsensa ovat Amhren ja Eneuawg, jotka molemmat kuuluvat Arthurin hoviin.
Yksi varhaisimmista maininnoista Bediverestä on 900-luvulta peräisin olevassa runossa Pa Gur, jossa kuvaillaan useita Arthurin ritareita. Bediveren sanotaan kaataneen satoja vihollisia ja olleen hurjaluonteinen miekan ja kilven kanssa taistellessaan Garwlwydia vastaan Tryfrwydin rannoilla.
Walesilaisessa perinteessä > Culhwch ja Olwen

Bedivere on keskeinen hahmo tarinassa Culhwchista ja Olwenista, jossa hän on korkeassa asemassa Arthurin hovissa ystävänsä Sir Kayn kanssa. Bedivereä kuvaillaan maailman komeimmaksi mieheksi Arthuria ja Drych fab Cibddaria lukuun ottamatta, ja hänen sanotaan kantavan taikapeistä. Häntä pyydetään Culhwchin mukaan tämän retkelle Olwenin käden saamiseksi, ja hän on ensimmäinen, joka iskee Ysbaddaden-jättiläistä Culhwchille tarkoitetulla myrkkykeihäällä. Bedivere auttaa Culhwchia suorittamaan Ysbaddadenin antamat mahdottomat tehtävät, ja tarina päättyy Ysbaddadenin häpäisyyn ja kuolemaan ja lopulta Culhwchin ja Olwenin avioliittoon.[lähde? ]
Myöhempi traditio

Geoffrey Monmouthilaisen teoksessa Historia regum Britanniae Bedivere on yksi Arthurin uskollisista liittolaisista, joka on paljolti hänen roolinsa myös myöhemmässä Arthuriin liittyvässä kirjallisuudessa. Useissa versioissa Arthurin kuolemasta Bedivere ja Arthur kuuluvat niihin muutamiin Camlannin taistelusta selvinneisiin. Taistelun jälkeen kuolettavasti haavoittunut Arthur pyytää Bedivereä heittämään Excaliburin takaisin Järven neidolle. Bediveren mielestä miekka on kuitenkin Britannialle niin arvokas, ettei sitä voi heittää veteen. Kun hän kertoo Arthurille ettei mitään tapahtunut, Arthur moittii häntä tietäessään, että taikamiekka aiheuttaisi jotain yliluonnollista. Lopulta Bedivere heittää miekan veteen, jolloin sieltä nousee käsi, joka tarttuu miekkaan ilmassa ja vaipuu sitten takaisin aaltoihin. Tämän kuullessaan Arthur vakuuttuu, että miekka on todella palautettu Järven neidolle.[lähde? ]
Arthurin kuoleman jälkeen Bedivere vetäytyy erakkoluostariin, jossa hän elää lopun elämäänsä.[lähde? ]
Culhwch tulee Arthurin hoviin walesilaisessa tarinassa Culhwch ja Olwen. (1881).